หนูทานยาคุมแบบ21เม็ดมา2ปี และป้องกันด้วยการใส่ถุงตลอด(มีบ้างที่ไม่ใส่แต่น้อย) แล้วหยุดทานยาแผงสุดท้ายเดือนพค ต่อมาเดือนมิ.ย ประจำเดือนมาช้าไป1อาทิตย์ค่ะ และวันที่1กค หนูมีเพศสัมพันธ์กับแฟนแต่ไม่ใส่ถุงแต่ไม่มีการหลั่งใน (สอดใส่ประมาณ1-2นาทีแล้วใส่ถุง) มีไรกันตอนประมาณเที่ยงคืนแล้วตอนเที่ยงหนูทานยาคุมฉุกเฉินแบบเม็ดเดียว หลังจากนั้น1อาทิตย์วันที่8กค ประจำเดือนมา แล้วอีก1อาทิตย์วันที่21กค ประจำเดือนของเดือนนั้นก็มา หลังจากนั้นผ่านมาเดือนกว่าหนูยังไม่มีประจำเดือนเลยค่ะ มีโอกาสท่องไหมคะ หรือแค่อาจจะยังไม่มาเพราะทานยามานาน ปล หลังจากวันนั้นไม่ได้มีไรกับแฟนแล้วค่ะ ปล2 ประมานวันที่20กค ซื้อที่ตรวจมาตรวจแล้วมันขึ้น1ขีดค่ะ
สวัสดีค่ะ การมีเพศสัมพันธ์โดยทำการหลั่งนอกนั้น ยังมีโอกาสทำให้ตั้งครรภ์ได้สูงถึงประมาณ 20% จึงไม่ควรเป็นวิธีการที่เลือกใช้เพื่อคุมกำเนิดอย่างเด็ดขาดดังนั้นในกรณีนี้มีโอกาสตั้งครรภ์ได้ การใช้ยาคุมฉุกเฉินตามไป หากใช้อย่างถูกต้องภายใน 72 ชั่วโมงหลังมีเพศสัมพันธ์ จะช่วยลดโอกาสการตั้งครรภ์ลงไปได้ประมาณ 80-90%หากหลังการใช้ยาคุมฉุกเฉิน มีรอบเดือนมาตามปกติแล้ว แสดงว่าน่าจะไม่ได้ตั้งครรภ์ แต่อย่างไรก็ตามเลือดที่ออกมาอาจเป็นผลข้างเคียงจากยา ในกรณีนี้จึงแนะนำซื้อชุดตรวจการตั้งครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.อีกครั้ง ถ้าไม่ตั้งครรภ์จริง ควรจะหาสาเหตุอื่นๆที่ทำให้ประจำเดือนไม่มาเช่นความผิดปกติของมดลูกหรือรังไข่ที่อาจมีได้ต่อไป